CELEX: 31988R4235
Language: el
Date: 1988-12-21 00:00:00
Title: Κανονισμός (ΕΟΚ) αριθ. 4235/88 του Συμβουλίου της 21ης Δεκεμβρίου 1988 για την τροποποίηση του κανονισμού (ΕΟΚ) αριθ. 918/83 για τη θέσπιση του κοινοτικού καθεστώτος τελωνειακών ατελειών

Avis juridique important

|

31988R4235

Κανονισμός (ΕΟΚ) αριθ. 4235/88 του Συμβουλίου της 21ης Δεκεμβρίου 1988 για την τροποποίηση του κανονισμού (ΕΟΚ) αριθ. 918/83 για τη θέσπιση του κοινοτικού καθεστώτος τελωνειακών ατελειών  

Επίσημη Εφημερίδα αριθ. L 373 της 31/12/1988 σ. 0001 - 0002 Φινλανδική ειδική έκδοση: Κεφάλαιο 2 τόμος 6 σ. 0256  Σουηδική ειδική έκδοση: Κεφάλαιο 2 τόμος 6 σ. 0256 

ΚΑΝΟΝΙΣΜΟΣ ( ΕΟΚ ) αριθ . 4235/88 ΤΟΥ ΣΥΜΒΟΥΛΙΟΥ της 21ης Δεκεμβρίου 1988 για την τροποποίηση του κανονισμού ( ΕΟΚ ) αριθ . 918/83 για τη θέσπιση του κοινοτικού καθεστώτος τελωνειακών ατελειών ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  την πρόταση της Επιτροπής,  Εκτιμώντας :  ότι η διεθνής συνεργασία στον τομέα της επιστημονικής έρευνας βρίσκεται σε πλήρη ανάπτυξη  ότι πρέπει να ενθαρρύνονται οι σχετικές επαφές που έχουν μεγάλη σημασία για τον κόσμο του παρόντος και του μέλλοντος  ότι η εν λόγω συνεργασία συνίσταται, ιδίως, στο γεγονός ότι τα ερευνητικά ιδρύματα που έχουν την έδρα τους σε κράτος μέλος της Κοινότητας θέτουν τις εγκαταστάσεις τους, συχνά μεγάλης επενδυτικής αξίας, στη διάθεση ερευνητών άλλων χωρών,  συμπεριλαμβανομένων και των τρίτων χωρών  ότι, έτσι, επιτρέπει στους τελευταίους να εκτελούν τα ερευνητικά τους προγράμματα στο πλαίσιο συμφωνιών συνεργασίας, που συνάπτονται μεταξύ ερευνητικών ιδρυμάτων διαφόρων χωρών  ότι, προκειμένου να υπάρξει η  δυνατότητα επιτυχημένης διεξαγωγής των εργασιών, οι ερευνητές χρειάζονται συγκεκριμένο εξοπλισμό, που αυτοί εισάγουν για να τον χρησιμοποιήσουν για μεγάλα χρονικά διαστήματα εντός των κοινοτικών ερευνητικών κέντρων  ότι οι εισαγωγές αυτές δεν μπορούν να πραγματοποιηθούν με υπαγωγή στο κοινοτικό καθεστώς προσωρινής εισδοχής που προκύπτει από τον κανονισμό ( ΕΟΚ ) αριθ . 3599/82^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1620/85^(2 ), λόγω της μακράς  διάρκειας χρησιμοποίησης των προαναφερθέντων εξοπλισμών  ότι πρόκειται για έρευνες χωρίς εμπορικό χαρακτήρα  ότι οι εισαγωγές εξοπλισμών δεν αφορούν τη βελτίωση των εγκαταστάσεων που διαθέτουν τα ίδια τα κοινοτικά ιδρύματα που παρέχουν το πλαίσιο των ανωτέρω συμφωνιών συνεργασίας  ότι ακόμη οι εισαγόμενοι  εξοπλισμοί παραμένουν στην κυριότητα φυσικών ή νομικών προσώπων εγκατεστημένων σε τρίτες χώρες  ότι πρόκειται για καταστάσεις ιδιόμορφες που δεν καλύπτονται από τα άρθρα 52 ώς 59 του κανονισμού ( ΕΟΚ ) αριθ . 918/83 του Συμβουλίου^(3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1315/88^(4 )  ότι, συνεπώς, θα πρέπει να προβλεφθούν ειδικά μέτρα ατελειών κατά την εισαγωγή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    ίΑρθρο 1 Στον κανονισμό ( ΕΟΚ ) αριθ . 918/83 προστίθενται οι ακόλουθες διατάξεις :  "ιΑρθρο 59α 1 .  Ο εξοπλισμός που εισάγεται για σκοπούς μη εμπορικούς, από ή για λογαριασμό ιδρύματος ή οργανισμού επιστημονικής έρευνας που έχει την έδρα του εκτός της Κοινότητας, απαλλάσσεται από εισαγωγικούς δασμούς .  2 .  Η ατέλεια παρέχεται υπό τον όρο ότι ο εξοπλισμός :  α ) ^προορίζεται να χρησιμοποιηθεί από τα μέλη ή τους εκπροσώπους των ιδρυμάτων και οργανισμών που αναφέρονται στην παράγραφο 1, ή με τη συμφωνία τους, εντός του πλαισίου και των ορίων συμφωνιών επιστημονικής συνεργασίας που έχουν σκοπό την εκτέλεση  διεθνών προγραμμάτων επιστημονικής έρευνας, στα ιδρύματα επιστημονικής έρευνας που εδρεύουν στην Κοινότητα και έχουν εγκριθεί προς τούτο από τις αρμόδιες αρχές των κρατών μελών  β ) ^εξακολουθεί, κατά την παραμονή τους στο τελωνειακό έδαφος της Κοινότητας, να αποτελεί ιδιοκτησία ενός φυσικού ή νομικού προσώπου εγκατεστημένου εκτός της Κοινότητας .  3 .  Κατά την έννοια του παρόντος κανονισμού :  - νοείται ως εξοπλισμός, τα όργανα, συσκευές, μηχανές και τα εξαρτήματά τους, συμπεριλαμβανομένων των ανταλλακτικών και των εργαλείων που έχουν σχε - διασθεί για τη συντήρηση, τον έλεγχο, τη διαμέτρηση ή την επισκευή, τα οποία χρησιμοποιούνται για τους σκοπούς της επιστημονικής έρευνας,  - θεωρείται ότι ''εισάγεται για σκοπούς μη εμπορικούς'', ο εξοπλισμός που προορίζεται να χρησιμοποιηθεί για σκοπούς επιστημονικής έρευνας χωρίς κερδοσκοπικό χαρακτήρα .  Άρθρο 59β 1 .  Ο εξοπλισμός που αναφέρεται στο άρθρο 59α και έχει εισαχθεί με το ευνοϊκό καθεστώς της ατέλειας υπό τις προϋποθέσεις που προβλέπονται στο εν λόγω άρθρο, δεν μπορεί να γίνει αντικείμενο χρησιδανείου, μίσθωσης ή εκχώρησης εξ επαχθούς αιτίας ή δωρεάς  χωρίς να ενημερωθούν προηγουμένως σχετικά οι αρμόδιες αρχές .  2 .  Σε περίπτωση χρησιδανείου, ενοικίασης ή εκχώρησης υπέρ ιδρύματος ή οργανισμού που δικαιούται να υπαχθεί στο ευνοϊκό καθεστώς της ατέλειας κατ' εφαρμογή του άρθρου 59α, η ατέλεια εξακολουθεί να υφίσταται εφόσον αυτό χρησιμοποιεί τον εξοπλισμό για  σκοπούς που δικαιολογούν το δικαίωμα παροχής της εν λόγω ατέλειας .  Στις άλλες περιπτώσεις και με την επιφύλαξη της εφαρμογής των άρθρων 52 και 53, η συνομολόγηση του χρησιδανείου, η μίσθωση ή η εκχώρηση προϋποθέτει την προηγούμενη καταβολή των εισαγωγικών δασμών με το συντελεστή που ίσχυε την ημερομηνία του  χρησιδανείου, της μίσθωσης ή της εκχώρησης, ανάλογα με το είδος και βάσει της δασμολογητέας αξίας που αναγνωρίζεται ή γίνεται αποδεκτή από τις αρμόδιες αρχές κατά την εν λόγω ημερομηνία .  3 .  Τα ιδρύματα ή οι οργανισμοί που αναφέρονται στο άρθρο 59α παράγραφος 1, τα οποία δεν πληρούν πλέον τις προϋποθέσεις για να απολαύουν του καθεστώτος της ατέλειας ή τα οποία σκοπεύουν να χρησιμοποιήσουν τον εξοπλισμό που εισάχθηκε ατελώς για σκοπούς άλλους από εκείνους που προβλέπονται στο εν λόγω άρθρο, υποχρεούνται να ενημερώνουν σχετικά τις αρμόδιες αρχές .  4 .  Ο εξοπλισμός που χρησιμοποιείται από τα ιδρύματα ή οργανισμούς που παύουν να πληρούν τις προϋποθέσεις για τη χορήγηση ατέλειας, υπόκειται στην καταβολή των οικείων εισαγωγικών δασμών με το ποσοστό που ισχύει την ημερομηνία κατά την οποία παύουν να  συντρέχουν οι προϋποθέσεις αυτές και με βάση το είδος και τη δασμολογητέα αξία την οποία αναγνωρίζουν ή αποδέχονται οι αρμόδιες αρχές κατά την ίδια ημερομηνία .  Με την επιφύλαξη των διατάξεων των άρθρων 52 και 53, ο εξοπλισμός που χρησιμοποιείται από το ίδρυμα ή τον οργανισμό, που είναι δικαιούχοι της ατέλειας, για σκοπούς άλλους από εκείνους που προβλέπονται στο άρθρο 59α, υπόκειται στην καταβολή των  αναλογούντων εισαγωγικών δασμών, σύμφωνα με το συντελεστή που ίσχυε την ημερομηνία κατά την οποία ο εξοπλισμός αυτός έλαβε διαφορετική χρήση ανάλογα με το είδος και βάσει της δασμολογητέας αξίας, που αναγνωριζόταν ή γινόταν αποδεκτή από τις αρμόδιες  αρχές κατά την ημερομηνία αυτή ." ίΑρθρο 2 Ο παρών κανονισμός αρχίζει να ισχύει την 1η Ιανουαρίου 1989 .  Εφαρμόζεται από την 1η Ιουλίου 1989 .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 21 Δεκεμβρίου 1988 .  Για το Συμβούλιο Η Πρόεδρος Β . ΠΑΠΑΝΔΡΕΟΥ ΕWΓ:Λ373ΘΜΒΓ00.95 ΦΦ:^0ΘΓΡ;   ΣΕΤΘΠ:^01;   Η ηε:^810^μμ;   150^Υειλεν;   7278^Υειψηεν;  Βεδιενερ : ΘΤΕ0   Πρ.:^Ψ;  Κθνδε:^43417 Μονταν Γριεψηισψη 00        ( 1 ) ΕΕ αριθ . L 376 της 31 . 12 . 1982, σ . 1 . ( 2 ) ΕΕ αριθ . L 155 της 14 . 6 . 1985, σ . 54.(3 ) ΕΕ αριθ . L 105 της 23 . 4 . 1983, σ . 1 . ( 4 ) ΕΕ αριθ . L 123 της 17 . 5 . 1988, σ . 2 .